Paġna IL-KUMMISSJONI EWROPEA, Wara li kkunsidrat it-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu, Wara li kkunsidrat l-approvazzjoni tal-Kunsill, Jenħtieġ li jiġu konklużi l-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew. IDDEĊIDIET KIF ĠEJ: L-emendi tal-Protokolli 1 u 2 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika (IAEA) għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew b'dan huma approvati f'isem il-Komunità Ewropea tal-Enerġija Atomika. It-test tal-emendi msemmija hawn fuq huwa mehmuż ma' din id-Deċiżjoni. Il-Kummissarju responsabbli għall-Azzjoni Klimatika u l-Enerġija, jew id-Direttur Ġenerali tad-Direttorat Ġenerali responsabbli għall-Enerġija, jew ir-rappreżentant maħtur tiegħu, b'dan huma awtorizzati jiffirmaw l-emendi u jwettqu l-passi kollha meħtieġa għad-dħul fis-seħħ ta' dawn l-emendi, li se jiġu konklużi f'isem il-Komunità Ewropea tal-Enerġija Atomika. Magħmul fi Brussell, l-1 ta' Awwissu 2017. Il-paragrafu I tal-Protokoll 1 tal-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew (minn hawn 'il quddiem imsejjaħ "il-Ftehim dwar is-Salvagwardji") huwa emendat sabiex jinqara kif ġej: It-territorji Franċiżi tal-Protokoll I ikollhom, f'attivitajiet nukleari paċifiċi, materjal nukleari fi kwantitajiet li jaqbżu l-limiti ddikjarati, għat-tip ta' materjal inkwistjoni, fl-Artikolu 35 tal-Ftehim bejn Franza, il-Komunità u l-Aġenzija għall-Applikazzjoni tas-Salvagwardji b'Rabta mat-Trattat għall-Projbizzjoni ta' Armi Nukleari fl-Amerika Latina u l-Karibew (minn hawn 'il quddiem imsejjaħ 'il-Ftehim'), jew tkun ittieħdet id-deċiżjoni biex jinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji Franċiżi tal-Protokoll I, l-implimentazzjoni tad-dispożizzjonijiet fil-Parti II tal-Ftehim għandhom jinżammu sospiżi, ħlief għall-Artikoli 31-37, 39, 47, 48, 58, 60, 66, 67, 69, 71-75, 81, 83-89, 93 u 94. L-informazzjoni li għandha tiġi rrappurtata skont il-paragrafi (a) u (b) tal-Artikolu 32 tal-Ftehim tista' tkun ikkonsolidata u ppreżentata f'rapport annwali; bl-istess mod, għandu jiġi ppreżentat rapport annwali, jekk applikabbli, rigward l-importazzjoni u l-esportazzjoni tal-materjal nukleari deskritt fil-paragrafu (c) tal-Artikolu 32. Sabiex tkun possibbli l-konklużjoni f'waqtha tal-Arranġamenti Sussidjarji previsti fl-Artikolu 37 tal-Ftehim, il-Komunità għandha: tinnotifika lill-Aġenzija fi żmien biżżejjed minn qabel dwar il-fatt li għandha materjal nukleari, f'attivitajiet nukleari paċifiċi, fit-territorji Franċiżi tal-Protokoll I fi kwantitajiet li jaqbżu l-limiti msemmija fit-taqsima (A) ta' dan l-Anness, jew tinnotifika lill-Aġenzija hekk kif tkun ittieħdet id-deċiżjoni biex jinbena jew jiġi awtorizzat il-bini ta' faċilità fit-territorji Franċiżi tal-Protokoll I, skont liema minnhom isseħħ l-ewwel. F'dak il-mument, il-proċeduri għall-kooperazzjoni fl-applikazzjoni tas-salvagwardji previsti fil-Ftehim għandhom jiġu miftiehma, kif meħtieġ, bejn Franza, il-Komunità u l-Aġenzija." Il-paragrafu I tal-Protokoll 2 tal-Ftehim dwar is-Salvagwardji huwa emendat sabiex jinqara kif ġej: Fil-mument li l-Komunità tinnotifika lill-Aġenzija skont it-Taqsima 1(C) tal-Protokoll 1 ta' dan il-Ftehim li hemm materjal nukleari f'attivitajiet nukleari paċifiċi fit-territorji Franċiżi tal-Protokoll I fi kwantitajiet li jaqbżu l-limiti msemmija fit-Taqsima 1(A)(1) tal-Protokoll 1 ta' dan il-Ftehim, jew li d-deċiżjoni tkun ittieħdet biex jinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji Franċiżi tal-Protokoll I, kif imsemmi fit-Taqsima 1(A)(2) tal-Protokoll 1 ta' dan il-Ftehim, skont liema minnhom isseħħ l-ewwel, għandu jiġi miftiehem Protokoll għal proċeduri għall-kooperazzjoni fl-applikazzjoni tas-salvagwardji previsti fil-Ftehim bejn Franza, il-Komunità u l-Aġenzija. Dawn il-proċeduri se jamplifikaw ċerti dispożizzjonijiet tal-Ftehim u, b'mod partikolari, jispeċifikaw il-kundizzjonijiet u l-mezzi skont liema l-kooperazzjoni msemmija hawn fuq għandha tiġi implimentata b'tali mod sabiex tiġi evitata d-duplikazzjoni mhux meħtieġa tal-attivitajiet ta' salvagwardja. Il-proċeduri għandhom ikunu, safejn huwa prattikabbli, ibbażati fuq dawk li dak iż-żmien kienu fis-seħħ skont il-Protokolli għal ftehimiet tas-salvagwardji oħra, jew arranġamenti sussidjarji tagħhom, bejn l-Istati Membri tal-Komunità, il-Komunità u l-Aġenzija, inklużi l-fehimiet speċjali relatati miftiehma mill-Komunità u l-Aġenzija." B'dan qiegħed jingħata avviż dwar it-tnedija ta' sejħiet għal proposti u attivitajiet relatati taħt il-Programm ta' Ħidma ERC 2018 taħt Orizzont 2020 — il-Programm Qafas għar-Riċerka u l-Innovazzjoni (2014-2020). Il-Kummissjoni adottat il-Programm ta' Ħidma ERC 2018 (https://webgate.ec.testa.eu/ec.europa.eu/research/participants/data/ref/h2020/wp/2018_2020/erc/h2020-wp18-erc_en.pdf) bid-Deċiżjoni C(2017)5307 tat-2 ta' Awissu 2017. Qed issir stedina għal proposti għal dawn is-sejħiet. Il-Programm ta' Ħidma ERC 2018, inklużi l-iskadenzi u l-baġits, huwa disponibbli permezz tas-sit elettroniku Portal tal-Parteċipanti flimkien mal-informazzjoni dwar il-modalitajiet tas-sejħiet u attivitajiet relatati u l-informazzjoni għall-applikanti dwar kif jiġu sottomessi l-proposti: L-ilment tressaq fid-19 ta' Ġunju 2017 minn EUROALLIAGES ("l-ilmentatur") f'isem erba' produtturi tal-Unjoni, jiġifieri Ferropem, Ferroatlántica SL, OFZ u Huta Laziska SA, li jirrappreżentaw aktar minn 90 % tat-total tal-produzzjoni ta' ferrosiliċju tal-Unjoni. Il-prodott suġġett għal din l-investigazzjoni huwa l-ferrosiliċju (FESI), ligi tal-ħadid li fih skont il-piż 20 % jew aktar, iżda mhux aktar minn 96 % ta' siliċju u 4 % jew aktar ta' ħadid ("il-prodott li qed jiġi investigat"). Il-prodott li allegatament huwa soġġett għal dumping huwa l-prodott li qed jiġi investigat, li joriġina mill-Ukrajna u l-Eġittu ("il-pajjiżi kkonċernati"), li attwalment jaqa' taħt il-Kodiċijiet NM 7202 21 00, 7202 29 10 and 7202 29 90. Dawn il-kodiċijiet NM qed jingħataw biss għall-informazzjoni. L-allegazzjoni ta' dumping mill-Ukrajna hija msejsa fuq tqabbil tal-valur normali stabbilit fuq l-informazzjoni pprovduta minn pubblikazzjoni speċifika skont is-settur fuq il-prezzijiet domestiċi mal-prezz tal-esportazzjoni (prezz mill-fabbrika) tal-prodott investigat meta jinbiegħ għall-esportazzjoni lejn l-Unjoni. Fin-nuqqas ta' dejta affidabbli dwar il-prezzijiet domestiċi għall-Eġittu, l-allegazzjoni ta' dumping hija bbażata fuq tqabbil ta' valur normali kkalkulat (spejjeż tal-manifattura, bejgħ, spejjeż ġenerali u amministrattivi — SG&A — u profitt) pprovdut minn ditta ta' konsulenza mal-prezz tal-esportazzjoni (fil-livell tal-ħruġ tax-xogħol mill-fabbrika) tal-prodott taħt investigazzjoni meta jinbiegħ għall-esportazzjoni lejn l-Unjoni. Fuq din il-bażi, il-marġnijiet ta' dumping ikkalkulati huma sinifikanti għall-pajjiżi kkonċernati. L-ilmentatur ta evidenza li l-importazzjonijiet tal-prodott investigat mill-pajjiżi kkonċernati żdiedu b'mod ġenerali f'termini assoluti u żdiedu f'termini ta' sehem mis-suq. L-evidenza prima facie li pprovda l-ilmentatur turi li l-volum u l-prezzijiet tal-prodott importat li qed jiġi investigat kellhom, fost konsegwenzi oħrajn, impatt negattiv fuq il-livell tal-prezzijiet mitluba mill-industrija tal-Unjoni u fuq il-profitabbiltà tagħha, li ġabu effetti negattivi sostanzjali fuq il-qagħda finanzjarja tal-industrija tal-Unjoni. Ladarba ddeterminat, wara li infurmat lill-Istati Membri, li l-ilment tressaq mill-industrija tal-Unjoni jew f'isimha, u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tibda investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott li qiegħed jiġi investigat, li joriġina fil-pajjiżi ikkonċernati huwiex qiegħed ikun oġġett ta' dumping u jekk dawn l-importazzjonijiet ta' dumping ikkawżawx ħsara lill-industrija tal-Unjoni. Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interess tal-Unjoni. L-investigazzjoni ta' dumping u ħsara se tkopri l-perjodu mill-1 ta' Lulju 2016 sat-30 ta' Ġunju 2017 ("il-perjodu tal-investigazzjoni"). L-eżami tax-xejriet rilevanti għall-valutazzjoni tal-ħsara se jkopri l-perjodu mill-1 ta' Jannar 2014 sa tmiem il-perjodu tal-investigazzjoni ("il-perjodu kkunsidrat"). Importaturi mhux relatati tal-prodott li qiegħed jiġi investigat mill-pajjiż ikkonċernat lejn l-Unjoni huma mistiedna li jipparteċipaw f'din l-investigazzjoni. Minħabba li jidher li hemm għadd kbir ta' importaturi li mhumiex relatati, li huma involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni tista' tillimita l-importaturi li mhumiex investigati u li jridu jiġu investigati, għal għadd raġonevoli billi tagħżel kampjun (dan il-proċess jissejjaħ ukoll "it-teħid ta' kampjuni"). Il-kampjunar se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat b'mod raġonevoli fiż-żmien disponibbli. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji li ntgħażlu għall-kampjun. Sabiex tikseb l-informazzjoni li tqis li hija meħtieġa fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Id-determinazzjoni tal-ħsara tissejjes fuq evidenza pożittiva u tinvolvi eżaminazzjoni oġġettiva tal-volum tal-importazzjonijiet li jkunu oġġett ta' dumping, l-effett tagħhom fuq il-prezzijiet fis-suq tal-Unjoni u l-impatt konsegwenti ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx ħsara, il-produtturi tal-Unjoni tal-prodott investigat huma mistiedna jieħdu sehem fl-investigazzjoni tal-Kummissjoni. Minħabba li jidher li hemm għadd kbir ta' produtturi tal-Unjoni li huma involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi tal-Unjoni li hemm bżonn jiġu investigati għal għadd raġonevoli billi tagħżel kampjun (dan il-proċess jissejjaħ ukoll "il-kampjunar"). Il-kampjunar se jsir b'konformità mal-Artikolu 17 tar-Regolament bażiku. Il-Kummissjoni se tgħarraf lill-produtturi tal-Unjoni u l-assoċjazzjonijiet ta' produtturi tal-Unjoni magħrufa kollha, dwar il-kumpaniji magħżula biex ikunu fil-kampjun. Sabiex tikseb it-tagħrif li tqis li hu meħtieġ fl-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni magħżula fil-kampjun u lil kwalunkwe assoċjazzjoni magħrufa ta' produtturi tal-Unjoni. Dawn il-partijiet iridu jibagħtu l-kwestjonarju mimli fi żmien 37 jum mid-data ta' notifika tal-għażla tal-kampjun, sakemm ma jkunx speċifikat mod ieħor. L-informazzjoni mibgħuta lill-Kummissjoni għall-finijiet tal-investigazzjonijiet għad-difiża tal-kummerċ għandha tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew dejta soġġetti għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti b'mod espliċitu a) lill-Kummissjoni tuża l-informazzjoni u d-dejta għall-iskop ta' dan il-proċediment tad-difiża tal-kummerċ u b) tipprovdi l-informazzjoni u/jew id-dejta lill-partijiet interessati għal din l-investigazzjoni f'għamla li tippermettilhom jeżerċitaw id-drittijiet tad-difiża tagħhom. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefown u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew dment li n-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Għal aspetti ta' dumping Għal aspetti ta' ħsara F'każijiet fejn xi parti interessata tirrifjuta l-aċċess jew ma tipprovdix it-tagħrif meħtieġ fil-limiti tal-iskadenzi, jew tfixkel b'mod sinifikanti l-investigazzjoni, jistgħu jsiru sejbiet provviżorji jew finali, sew jekk hux fl-affermattiv jew negattivi, b'konformità mal-Artikolu 18 tar-Regolament bażiku. Fejn jinstab illi xi parti interessata tkun ipprovdiet tagħrif mhux minnu jew qarrieqi, tali tagħrif ma jitqiesx u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u r-riżultati jkunu għalhekk imsejsa fuq fatti disponibbli konformi mal-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Jekk ma tintbagħatx tweġiba bil-kompjuter, dan ma għandux jitqies bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif mitluba kienet tirriżulta f'piż żejjed mhux raġonevoli jew fi spejjeż żejda mhux raġonevoli. Il-parti interessata għandha tagħmel kuntatt mal-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet għal smigħ minn partijiet terzi. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ (bl-Ingliż) ☐ Verżjoni "Ristretta" (1) ☐ Verżjoni "Għall-ispezzjoni mill-partijiet interessati" (immarka l-kaxxa rilevanti) PROĊEDIMENT ANTIDUMPING LI JIKKONĊERNA IMPORTAZZJONIJIET TAL-FERROSILIĊJU LI JORIĠINAW MILL-EĠITTU U L-UKRAJNA INFORMAZZJONI GĦALL-GĦAŻLA TAL-KAMPJUN TA' IMPORTATURI MHUX RELATATI Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni marbuta mal-kampjunar li saret fil-punt 5.2.2 tan-notifika ta' bidu. Kemm il-verżjoni "Ristretta" kif ukoll il-verżjoni "Għall-ispezzjoni mill-partijiet interessati" għandhom jintbagħtu lura lill-Kummissjoni kif stipulat fin-notifika ta' bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija Persuna ta' kuntatt In-numru tat-telefown IL-FATTURAT U L-VOLUM TAL-BEJGĦ Niżżel il-fatturat totali tal-kumpanija f'euro (EUR), u l-fatturat u l-piż jew il-volum tal-importazzjonijiet fl-Unjoni (2) u l-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina, matul il-perjodu tal-investigazzjoni ta' rieżami, tal-ferrosiliċju kif definit fin-Notifika ta' Bidu u l-piż jew il-volum korrispondenti. Indika l-unità tal-piż jew tal-volum li ntużat. Fatturat totali tal-kumpanija tiegħek f'euro (EUR) L-importazzjonijiet tal-prodott li qed jiġi investigat lejn l-Unjoni (jekk jogħġbok iddistingwi skont l-oriġini) Bejgħ mill-ġdid tal-prodott li qed jiġi investigat fis-suq tal-Unjoni wara l-importazzjoni mill-Eġittu u/jew l-Ukrajna (1) Dan id-dokument huwa għall-użu intern biss. Dan huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Il-Ftehim Antidumping). (2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (jekk jogħġbok elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott investigat, iżda mhumiex limitati għal dawn biss. Isem u lokalità tal-kumpanija Attivitajiet Relazzjoni INFORMAZZJONI OĦRA Jekk jogħġbok agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. ĊERTIFIKAZZJONI Meta tipprovdi l-informazzjoni ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-importaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (1) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relalati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn persuna terza; (g) flimkien huma direttament jew indirettament, jikkontrollaw terza persuna; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8567 — APG/Portafoll, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8545 — Bain Capital Investors/REIFF Tyre, f'dan l-indirizz: Deskrizzjoni tal-prodott Prova tal-oriġini Metodu ta' produzzjoni Oħrajn (speċifika) Emenda fl-ispeċifiċità tal-prodott tad-DOP jew tal-IĠP irreġistrat li għandha tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifiċità tal-prodott tad-DOP jew tal-IĠP irreġistrat li għandha tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda fl-ispeċifiċità tal-prodott tad-DPO jew tal-IĠP irreġistrat li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li għalih ma kienx ġie ppubblikat dokument uniku (jew ekwivalenti). Emenda fl-ispeċifiċità tal-prodott tal-STG rreġistrat li għandha tiġi kwalifikata bħala minuri skont ir-raba' paragrafu tal-Artikolu 53(2) tar-Regolament (UE) Nru 1151/2012. "F'waħda mill-kwadranti tas-salib ikun hemm il-kodiċi li jikkorrispondi man-numru tar-reġistrazzjoni tal-furnar li pproduċa l-ħobż u fil-kwadrant l-ieħor ikun hemm tikketta bil-logo tal-IĠP "Pan de Cruz de Ciudad Real", il-logo Ewropew tal-Indikazzjonijiet Ġeografiċi Protetti kif ukoll in-numru tal-kontroll individwali korrelattiv li jikkorrispondi għall-ħobż, u l-identifikazzjoni tal-entità li tiċċertifikah." "Is-sekwenza numerika tal-ħobż għandha tiġi amministrata u kkontrollata mill-korp ta' ċertifikazzjoni." It-test l-antik tal-paragrafu dwar it-tikkettar: "Il-ħobż kopert minn din l-Indikazzjoni Ġeografika jkun immarkat u ttikkettat biex jiġi identifikat sew b'dan il-mod: Fil-wiċċ ikollu żewġ qatgħat fondi u perpendikolari f'forma ta' salib. F'waħda mill-kwadranti tas-salib ikun hemm il-kodiċi li jikkorrispondi man-numru tar-reġistrazzjoni tal-furnar li pproduċa l-ħobż u fil-kwadrant l-ieħor ikun hemm tikketta bil-logo tal-IĠP 'Pan de Cruz de Ciudad Real', il-logo Ewropew tal-Indikazzjonijiet Ġeografiċi Protetti kif ukoll in-numru tal-kontroll individwali korrelattiv li jikkorrispondi għall-ħobż, u l-identifikazzjoni tal-entità li tiċċertifikah. Fuq in-naħa ta' taħt tal-ħobż, ikun hemm l-anagramma jew il-logo tal-IĠP, iffurmat minn toqob żgħar ġol-qoxra. Is-sekwenza numerika tal-ħobż għandha tiġi amministrata u kkontrollata mill-korp ta' ċertifikazzjoni. Il-ħobż kopert mill-IĠP 'Pan de Cruz de Ciudad Real' jitqiegħed fis-suq immarkat u ttikkettat kif ukoll f'imballaġġ f'każijiet fejn dan ikun mitlub mil-leġiżlazzjoni fis-seħħ." Ġustifikazzjoni: L-emenda qed issir minħabba d-diffikultà li qed tippreżenta ruħha meta l-ħobż jiġi mmarkat bin-numru tar-reġistrazzjoni tal-furnar li pproduċa l-ħobż, in-numru tal-kontroll individwali u l-identifikazzjoni tal-korp taċ-ċertifikazzjoni, b'mod partikolari f'ħobż żgħir, fil-ħobż tal-libbra u fil-ħbejżiet tas-salib, minħabba d-daqs żgħir tagħhom, kif ukoll minħabba d-diffikultà biex titwaħħal it-tikketta għall-użu fl-ikel ma' ħobż li jkun għadu ħiereġ mill-forn b'temperatura ta' 180–200 °C. Bl-istess mod, il-konsumatur jista' jidentifika aħjar il-"Pan de Cruz de Ciudad Real" miż-żewġ marki li jibqgħu fl-emenda proposta. Din l-emenda hija emenda minuri billi l-prodott mhux se jiġi modifikat u se jibqa' l-istess, bl-istess karatteristiċi. Bl-istess mod, la ż-żona ġeografika, la r-rabta u lanqas l-isem mhuma se jiġu emendati u lanqas se jiżdiedu r-restrizzjonijiet imposti fuq il-kummerċ skont l-Artikolu 53(2), biex tiġi kkunsidrata bħala emenda minuri It-test li jissostitwixxi l-paragrafu dwar t-tikkettar: "Biex ikun jista' jiġi identifikat sew, il-ħobż kopert mill-IĠP 'Pan de Cruz de Ciudad Real' jiġi ppreżentat lill-pubbliku b'dan il-mod: Fil-wiċċ ikollu żewġ qatgħat fondi u perpendikolari f'forma ta' salib. Fuq in-naħa ta' taħt ikollu l-anagramma jew il-logo tal-IĠP, iffurmati minn toqob żgħar fil-qoxra. Il-ħobż kopert mill-IĠP 'Pan de Cruz de Ciudad Real' jitqiegħed fis-suq immarkat u ttikkettat kif ukoll f'imballaġġ f'każijiet fejn dan ikun mitlub mil-leġiżlazzjoni fis-seħħ." Konsegwenzi tal-emendi fil-kliem ta' sezzjonijiet oħra fl-Ispeċifikazzjonijiet tal-prodott. "Il-prodott kopert mill-Indikazzjoni Ġeografika Protetta (IĠP) 'Pan de Cruz de Ciudad Real' huwa definit bħala l-ħobż magħmul minn għaġna kompatta u densa ta' qamħ komuni, imbuzzat, b'qalba konsistenti u bajda. Għandu forma ta' ħobża minfuħa, bil-qoxra lixxa, u fil-wiċċ ikollu żewġ qatgħat perpendikulari u fondi forma ta' salib, li għalih huwa msemmi, kif ukoll il-kodiċi korrispondenti tan-numru tar-reġistrazzjoni tal-furnar li ħmieha. Fuq in-naħa ta' taħt ikollu l-akronimu jew il-logo tal-IĠP." It-test li jissostitwixxi: "Il-prodott kopert mill-Indikazzjoni Ġeografika Protetta (IĠP) 'Pan de Cruz de Ciudad Real' jiddefinixxi ruħu bħala ħobż magħmul minn għaġna kompatta u densa ta' qamħ abjad u b'qalba konsistenti u bajda. Għandu forma ta' ħobża kbira minfuħa, b'qoxra lixxa, u fil-wiċċ għandu żewġ qatgħat fondi u perpendikolari f'forma ta' salib, li minnu jieħu ismu. Fuq in-naħa ta' taħt għandu l-anagramma jew il-logo tal-IĠP." "Il-qtugħ Il-qtugħ ukoll isir bl-idejn. Ladarba l-ħobż jiffermenta, iridu jsirulu żewġ qatgħat perpendikulari f'forma ta' salib fil-wiċċ. F'waħda mill-kwadranti li jirriżultaw mill-qatgħat li ssemmew, il-ħobża tiġi mmarkata b'kodiċi li jikkorrispondi man-numru tar-reġistrazzjoni tal-furnar li pproduċa l-ħobż, bl-użu ta' għodda tal-metall b'forma ta' timbru, adattat għal dan l-iskop." It-test li jissostitwixxi: "It-tqattigħ It-tqattigħ ukoll isir bl-idejn. Ladarba l-ħobż jiffermenta, isirulu żewġ qatgħat perpendikulari f'forma ta' salib fil-wiċċ." "Id-dħul fil-forn Dan isir bl-idejn, billi jitpoġġa fuq pala wiċċu 'l isfel, bil-kodiċi li jikkorrispondi għan-numru tar-reġistrazzjoni tal-furnar li pproduċa l-ħobż u l-qatgħat perpendikulari f'forma ta' salib taħt." It-test li jissostitwixxi: "Id-dħul fil-forn Dan il-pass ukoll isir bl-idejn, billi l-ħobż diġà maqsum jitpoġġa wiċċu 'l isfel fil-forn permezz ta' pala, bil-qatgħat perpendikulari forma tas-salib ikunu taħt." "Il-ħruġ mill-forn Il-ħobż jinħareġ mill-forn b'pala u jitpoġġa fuq karrijiet bi xkafef tal-injam biex ikun jista' jibred u jieħu l-arja. X'ħin jiksaħ, il-ħobż jiġi ttikkettat manwalment, skont il-punt 8 ta' din l-ispeċifikazzjoni, u b'hekk ikun lest għall-bejgħ." It-test li jissostitwixxi: "Il-ħruġ mill-forn Il-ħobż jinħareġ mill-forn bl-istess pala u jitpoġġa fuq karrijiet bi xkafef tal-injam biex ikun jista' jibred u jieħu l-arja." L-intestatura 7 tiġi aġġornata bl-istess mod. "Il-korp ta' spezzjoni attwali huwa l-entità ta' ċertifikazzjoni li ġejja: Din l-entità hija awtorizzata mill-Comunidad Autónoma de Castilla-La Mancha u tissodisfa r-rekwiżiti tal-istandard UNE-EN 45011." It-test li jissostitwixxi: "Il-korp ta' spezzjoni attwali huwa l-entità ta' ċertifikazzjoni li ġejja: Din l-entità hija awtorizzata mill-Comunidad Autónoma de Castilla-La Mancha u tissodisfa r-rekwiżiti tal-istandard UNE-EN 45011." L-emenda proposta fl-Ispeċifikazzjoni tal-prodott taffettwa l-abbozzar tad-Dokument Uniku fil-paragrafi li ġejjin. "Il-prodott kopert mill-Indikazzjoni Ġeografika Protetta (IĠP) "Pan de Cruz de Ciudad Real" huwa definit bħala l-ħobż magħmul minn għaġna kompatta u densa ta' qamħ komuni, imbuzzat, b'qalba konsistenti u bajda. Għandu forma ta' ħobża minfuħa, bil-qoxra lixxa, u fil-wiċċ jkollu żewġ qatgħat perpendikulari u fondi forma ta' salib, li għalih huwa msemmi, kif ukoll il-kodiċi korrispondenti tan-numru tar-reġistrazzjoni tal-furnar li ħmieha. Fuq in-naħa ta' taħt ikollu l-akronimu jew il-logo tal-IĠP." It-test li jissostitwixxi: "Il-prodott kopert mill-Indikazzjoni Ġeografika Protetta (IĠP) "Pan de Cruz de Ciudad Real" jiddefinixxi ruħu bħala ħobż magħmul minn għaġna kompatta u densa ta' qamħ abjad u b'qalba konsistenti u bajda. Għandu forma ta' ħobża kbira minfuħa, b'qoxra lixxa, u fil-wiċċ għandu żewġ qatgħat fondi u perpendikolari f'forma ta' salib, li minnu jieħu ismu. Fuq in-naħa ta' taħt għandu l-anagramma jew il-logo tal-IĠP." "Il-ħobż kopert minn din l-indikazzjoni ġeografika jkun immarkat u ttikkettat biex jiġi identifikat sew b'dan il-mod: Fil-wiċċ ikollu żewġ qatgħat fondi u perpendikolari f'forma ta' salib. F'waħda mill-kwadranti tas-salib ikun hemm il-kodiċi li jikkorrispondi man-numru tar-reġistrazzjoni tal-furnar li pproduċa l-ħobż u fil-kwadrant l-ieħor ikun hemm tikketta bil-logo tal-IĠP 'Pan de Cruz de Ciudad Real', il-logo Ewropew tal-Indikazzjonijiet Ġeografiċi Protetti kif ukoll in-numru tal-kontroll individwali korrelattiv li jikkorrispondi għall-ħobż, u l-identifikazzjoni tal-entità li tiċċertifikah. Fuq in-naħa ta' taħt tal-ħobż, ikun hemm l-anagramma jew il-logo tal-IĠP, iffurmat minn toqob żgħar ġol-qoxra." It-test li jissostitwixxi: "Biex ikun jista' jiġi identifikat sew, il-ħobż kopert mill-IĠP 'Pan de Cruz de Ciudad Real' jiġi ppreżentat lill-pubbliku b'dan il-mod: Fil-wiċċ ikollu żewġ qatgħat fondi u perpendikolari f'forma ta' salib. Fuq in-naħa ta' taħt ikollu l-anagramma jew il-logo tal-IĠP, iffurmati minn toqob żgħar fil-qoxra." B'riżultat tal-adattament tad-Dokument Uniku tal-Anness I tar-Regolament ta' Implimentazzjoni (UE) Nru 668/2014, li ma jinkludix l-intestaturi 5.1, 5.2 u 5.3, tneħħa il-kliem tagħhom filwaqt li nżammu l-istess karatteristiċi taż-żona ġeografika, in-natura speċifiċika tal-prodott u r-rabta kawżali. Il-klima taż-żona ġeografika, f'dak li għandu x'jaqsam ma' temperaturi u l-umdità, tippermetti li l-fermentazzjoni ssir ġeneralment f'temperatura tal-kamra, b'temperatura u umdità relattiva tal-arja tal-kamra tal-fermentazzjoni, rispettivament, ta' bejn 26 u 30 °C u bejn 40 u 45 % ta' umdità relattiva tal-arja. Il-metodu ta' produzzjoni artiġjanali tal-ħobż 'Pan de la Cruz de Ciudad Real' ta' reputazzjoni magħrufa, għandu l-karatteristiċi speċifiċi li ġejjin: Il-forma u l-qtugħ magħmula bl-idejn, bħalma huwa l-qtugħ f'forma ta' salib fil-wiċċ, u t-toqob tal-marka fuq in-naħa ta' taħt u l-ħin ta' bejn 10 u 15-il minuta li matulhom jitħalla joqgħod il-ħobż qabel jiddaħħal fil-forn bil-qatgħa ta' forma tas-salib wiċċha 'l isfel. Il-ħobż huwa ta' għaġna kompatta u densa, b'qoxra lixxa, ratba u ħoxna, qalba iebsa u bajda, b'aroma qawwija ta' ċereali, u fil-palat għandha togħma pjaċevoli u kemm kemm ħelwa. Il-metodu ta' preparazzjoni ddefinixxa ruħu matul sekli ta' tradizzjoni tal-preparazzjoni tal-ħobż. Il-karatteristika prinċipali tal-metodu ta' preparazzjoni partikolari, u fil-biċċa l-kbira tiegħu artiġjanali, ta' dan il-ħobż, hija l-qatgħa f'forma ta' salib li ssir biex il-qoxra ma tinfaqax waqt li tkun qiegħda ssir. Bl-istess mod, il-proċess ta' fermentazzjoni jadatta ruħu għall-kondizzjonijiet tal-umdità u t-temperatura taż-żona. Din is-sistema ta' produzzjoni ħolqot ħobż speċjali b'karatteristiċi elenkati fil-punt 5.2." It-test li jissostitwixxi: "Il-klima taż-żona ġeografika, f'dak li għandu x'jaqsam ma' temperaturi u umdità, tippermetti li l-fermentazzjoni ġeneralment issir f'temperatura tal-kamra, b'temperatura u umdità relattiva tal-arja tal-kamra tal-fermentazzjoni, jiġifieri bejn 26 u 30 °C u bejn 40 u 45 % ta' umdità relattiva tal-arja, rispettivament. Il-metodu ta' produzzjoni artiġjanali tal-ħobż b'reputazzjoni magħrufa 'Pan de la Cruz de Ciudad Real', għandu l-karatteristiċi speċifiċi li ġejjin: Il-forma u l-qtugħ magħmula bl-idejn, bħalma huwa l-qtugħ f'forma ta' salib fil-wiċċ, u t-toqob tal-marka fuq in-naħa ta' taħt u l-ħin ta' bejn 10 u 15-il minuta li matulhom jitħalla joqgħod il-ħobż qabel jiddaħħal fil-forn bil-qatgħa ta' forma tas-salib wiċċha 'l isfel. Dan il-metodu speċjali tal-produzzjoni li fil-parti l-kbira tiegħu huwa artiġjanali, għandu bħala l-karatteristika prinċipali tiegħu l-qatgħat forma ta' salib u l-ħami fil-forn li ma jħallix il-qoxra tal-ħobż tinqasam. Jirriżulta f'ħobża kompatta u densa, b'qoxra lixxa, ratba u ħoxna, b'qalba soda u bajda, b'aroma qawwija ta' ċereali u b'togħma pjaċevoli u kemxejn ħelwa." Klassi 2.3. Ħobż, pasti, kejkijiet, ħlewwiet, gallettini u prodotti oħra tal-furnar Il-prodott kopert mill-Indikazzjoni Ġeografika Protetta (IĠP) "Pan de Cruz de Ciudad Real" jiddefinixxi ruħu bħala ħobż magħmul minn għaġna kompatta u densa ta' qamħ abjad u b'qalba konsistenti u bajda. Għandu forma ta' ħobża kbira minfuħa, b'qoxra lixxa, u fil-wiċċ għandu żewġ qatgħat fondi u perpendikolari f'forma ta' salib, li minnu jieħu ismu. Fuq in-naħa ta' taħt għandu l-anagramma jew il-logo tal-IĠP. Il-karatteristiċi partikolari tal-ħobż huma dawn li ġejjin: Isir minn għaġina iebsa magħmula minn dqiq abjad li l-indiċi tiegħu huma: W bejn 140–200; u P/L bejn 0,5–1,0). Il-forma tiegħu għat-tond u ċċattjata, bil-qoxra. Il-qoxra ħoxna bejn wieħed u żewġ millimetri, ratba u tqarmeċ, ta' kulur li jvarja minn dehbi għall-qastni ċar u b'togħma ta' ċereal mixwi. Il-qalba: ta' kulur abjad, ta' għamla ratba, qisha sponża, konsistenti, mingħajr toqob u b'dehra tixbah lill-qoton. Il-karatteristiċi organolettiċi tal-ħobż huma dawn li ġejjin: il-qalba b'aroma qawwija ta' ċereali, b'togħma pjaċevoli u kemxejn ħelwa, il-qoxra ratba u tqarmeċ u fil-palat tagħti togħma ta' ċereal mixwi. F'kundizzjonijiet normali ta' konservazzjoni, il-"Pan de Cruz de Ciudad Real" iżomm tajjeb għall-konsum għal sitta jew sebat ijiem. Ma għandux moffa, l-ebda residwi anomali, jew xi materja stramba. Il-kontenut massimu ta' ndewwa huwa 30 % u l-aċidità tal-ħobża tkun bejn pH 5 u 7. Il-ħobż isir f'forma ta' ħobża kbira (750–850 g), ħobża żgħira (550–650 g), ħobża tal-libbra (310–410 g) u ħbejżiet tas-salib (115–135 g.) Dqiq abjad, li l-indiċi tiegħu huwa: W bejn 140–200; u P/L bejn 0,5–1,0). Il-proċess ta' preparazzjoni tal-ħobż kopert mill-IĠP "Pan de Cruz de Ciudad Real" isir esklussivament bi dqiq tal-qamħ abjad, ilma, melħ, ħmira naturali u aġenti tat-titjib tal-ikel u addittivi awtorizzati. Il-karatteristiċi tad-dqiq irid ikollhom dawn l-indiċi: W bejn 140–200 u P/L bejn 0,5–1,0). L-indiċi medju ta' trasformazzjoni huwa ta' 110–125 kg ta' ħobż għall kull 100 kg ta' dqiq, skont il-piż ta' kull ħobża. Il-proċess ta' preparazzjoni tal-ħobż kopert mill-Indikazzjoni Ġeografika Protetta "Pan de Cruz de Ciudad Real", irid jgħaddi mill-fażijiet li ġejjin: Issir bl-użu ta' magna li tagħġen, u tintgħaġen għal ħin biżżejjed biex tinkiseb għaġina omoġenja, bejn 20 u 30 minuta skont it-tip ta' magna użata, filwaqt li jrid ikun żgurat li t-taħlita ma tinħariġx mill-magna meta t-temperatura tkun aktar minn 24–25 °C. Permezz ta' magna tal-irfinar, preferibbilment waħda bil-paletti, fejn l-għaġina tgħaddi għal diversi drabi minn bejn paletti sakemm tiġi fina u tiġġebbed. Ladarba huwa ħobż aritġjanali, l-użin isir b'apparat tal-kejl tal-volum, b'miżien elettroniku jew bi tqassim tal-volum. L-użin tal-għaġna huwa ppreżentat fi grammi, biex wieħed jkun jista' jottjeni d-diversi għamliet ta' ħobż kif ġej: Ħobża kbira, li tiżen bejn 900 g u 1 000 g; Ħobża żgħira, li tiżen bejn 660 g u 760 g; Ħobża tal-libbra, li tiżen bejn 370 g u 470 g, Ħbejża tas-salib, li tiżen bejn 150 g u 180 g. Dan isir bl-idejn, billi l-għaġina tiġi ffurmata qisha ballun ta' forma konika, mingħajr ma jitħalla ebda residwu jaqbad magħha. Imbagħad tiġi ċċattjata sakemm tifforma ċirku u tinfetaħ iktar 'il barra. L-għan huwa li jitkabbar iċ-cirku u t-truf jirqaqu, filwaqt li n-nofs jibqa' għoli. Ladarba l-ħobż ikun iffurmat, jitpoġġa fuq twavel u jitgħatta b'għata tal-għażel jew xi drapp simili, biex tibda l-fermentzzjoni f'temperatura tal-kamra u tifforma l-qoxra fina. It-temperatura u l-umdità relattiva tal-arja tal-kamra tal-fermentazzjoni jkunu bejn 26 u 30 °C, u bejn 40 u 45 % ta' umdità. Il-ħin tal-fermentazzjoni jvarja bejn siegħa u 20 minuta u sagħtejn u 20 minuta, skont it-temperatura eżistenti tal-kamra. It-tqattigħ ukoll isir bl-idejn. Ladarba l-ħobż jiffermenta, isirulu żewġ qatgħat perpendikulari f'forma ta' salib fil-wiċċ. Imbagħad tiġi mmarkata n-naħa l-oħra, jew in-naħa ta' taħt tal-ħobża, bil-logo indentifikattiv tal-IĠP "Pan de Cruz de Ciudad Real". Id-daqs tal-logo huwa ta' dijametru ta' 6 ċentimetri għall-ħobża l-kbira u għaż-żgħira, u ta' 4 ċentimetri għall-ħobża tal-libbra u għall-ħbejża tas-salib. Wara dan, il-ħobża titħalla toqgħod bejn 10 minuti u 15-il minuta biex il-qatgħat isiru konsistenti hi u tifforma l-qoxra. Dan isir bl-idejn, billi jitpoġġa fuq pala wiċċu 'l isfel. Dan il-ħobż isir fi fran li għandhom qigħan u ġnub ta' materjal li jiflaħ għas-sħana. Il-ħin tat-tisjir huwa bejn 30 u 50 minuta. Fl-ewwel 15-il minuta, it-temperatura tal-forn trid tkun ta' 250 °C, filwaqt li għall-15 sa 35 minuta li jibqa', it-temperatura trid titniżżel sa 200 °C. Il-ħobż jinħareġ mill-forn bil-pala u jitpoġġa fuq xkafef tal-injam biex ikun jista' jibred u jieħu l-arja. X'ħin jiksaħ, il-ħobż ikun lest biex jitqassam. Il-kontenut massimu ta' ndewwa huwa 30 % u l-aċidità tal-ħobża tkun bejn pH 5 u 7. Il-ħobż kopert minn din l-Indikazzjoni Ġeografika jkun immarkat u ttikkettat biex jiġi identifikat sew b'dan il-mod: Fil-wiċċ ikollu żewġ qatgħat fondi u perpendikolari f'forma ta' salib. Fuq in-naħa ta' taħt ikollu l-anagramma jew il-logo tal-IĠP, iffurmati minn toqob żgħar fil-qoxra. Iż-żona ta' preparazzjoni tal-ħobż kopert mill-Indikazzjoni Ġeografika Protetta "Pan de Cruz de Ciudad Real" hija mifruxa fuq il-muniċipji kollha tal-provinċja ta' Ciudad Real. Il-klima taż-żona ġeografika, f'dak li għandu x'jaqsam ma' temperaturi u umdità, tippermetti li l-fermentazzjoni ġeneralment issir f'temperatura tal-kamra, b'temperatura u umdità relattiva tal-arja tal-kamra tal-fermentazzjoni, jiġifieri bejn 26 u 30 °C u bejn 40 u 45 % ta' umdità relattiva tal-arja, rispettivament. Il-metodu ta' produzzjoni artiġjanali tal-ħobż b'reputazzjoni magħrufa "Pan de la Cruz de Ciudad Real", għandu l-karatteristiċi speċifiċi li ġejjin: Il-forma u l-qtugħ magħmula bl-idejn, bħalma huwa l-qtugħ f'forma ta' salib fil-wiċċ, u t-toqob tal-marka fuq in-naħa ta' taħt u l-ħin ta' bejn 10 u 15-il minuta li matulhom jitħalla joqgħod il-ħobż qabel jiddaħħal fil-forn bil-qatgħa ta' forma tas-salib wiċċha 'l isfel. Dan il-metodu speċjali tal-produzzjoni li fil-parti l-kbira tiegħu huwa artiġjanali, għandu bħala l-karatteristika prinċipali tiegħu l-qatgħat forma ta' salib u l-ħami fil-forn li ma jħallix il-qoxra tal-ħobż tinqasam. Jirriżulta f'ħobża kompatta u densa, b'qoxra lixxa, ratba u ħoxna, b'qalba soda u bajda, b'aroma qawwija ta' ċereali u b'togħma pjaċevoli u kemxejn ħelwa. (it-tieni paragrafu tal-Artikolu 6(1) ta' dan ir-Regolament) Il-Litwanja Deskrizzjoni tal-prodott Prova tal-oriġini Metodu tal-produzzjoni Oħrajn [għandhom jiġu speċifikati] Emenda tal-ispeċifikazzjoni tal-prodott ta' DOP jew IĠP reġistrata, li se tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma tirrikjedi l-ebda emenda fid-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP reġistrata, li se tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li jirrikjedi emenda fid-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP reġistrata, li se tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għalih ma ġiex ippubblikat dokument uniku (jew ekwivalenti). Emenda tal-ispeċifikazzjoni tal-prodott ta' STG reġistrata, li se tiġi kwalifikata bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Raġunijiet għall-emenda: L-ispeċifikazzjoni attwali fiha t-test li ġej: "It-tieni nett, l-għamla karatteristika tiegħu, li tifforma meta l-baqta tiddaħħal bl-idejn fil-boroż tal-ġobon trijangulari — li jingħalqu b'għoqda mal-usa' tarf — u jingħafsu." Dan it-test ġie emendat kif ġej: L-ispeċifikazzjoni attwali fiha t-test li ġej: "Meta titħallat sew, il-massa tal-baqta titqiegħed bl-idejn f'boroż żgħar trijangulari magħmula minn ċarruta rqiqa u meħjuta (ċarruta tal-garża). Dawn jiġu magħluqa permezz ta' għoqda fit-tarf il-wiesgħa." Dan it-test ġie emendat kif ġej: L-ispeċifikazzjoni attwali fiha t-test li ġej: "Fl-impjanti għall-ipproċessar tal-ħalib, il-proċess għall-produzzjoni tal-ħalib huwa mekkanizzat, iżda l-baqtiet xorta waħda għadhom jiddaħħlu fil-boroż tal-ġobon u l-boroż jingħalqu bl-idejn, bħalma ilu jsir għal sekli sħaħ." Dan it-test ġie emendat kif ġej: L-ispeċifikazzjoni attwali fiha t-test li ġej: "Il-massa tal-ġobon tiddaħħal bl-idejn fil-boroż tal-ġobon tradizzjonali li jkunu trijangulari, meħjutin u rqaq, bl-usa' tarf tagħhom jingħalaq b'għoqda, u b'hekk jagħtu lill-ġobon l-għamla speċifika tiegħu, jiġifieri priżma trijangulari b'kantunieri ttundjati filwaqt li s-superfiċe jkollha d-dehra taċ-ċarruta, bit-tikmix fejn iċ-ċarruta ntrabtet f'għoqda." Dan it-test ġie emendat kif ġej: L-ispeċifikazzjoni attwali fiha t-test li ġej: "Kemm il-bdiewa individwali kif ukoll il-produtturi ta' kooperattivi żgħar jew impjanti tal-ipproċessar tal-ħalib kbar idaħħlu l-baqta fil-boroż tal-ġobon bl-idejn, jorbtu għoqda fit-tarf, ineħħuhom mill-boroż wara t-tagħfis, u jimsħuhom b'taħlita ta' ħwawar qabel isajruhom fil-forn." Dan it-test ġie emendat kif ġej: L-ispeċifikazzjoni attwali fiha t-test li ġej: Isem u indirizz tal-grupp applikant Dan it-test ġie emendat kif ġej: Grupp applikant u interess leġittimu Il-Litwanja Klassi 1.3. Ġobnijiet 'Lietuviškas varškės sūris' huwa ġobon moxx tal-baqta li għandu forma ta' priżma trijangulari b'kantunieri ttundjati u l-marka tal-għoqda tal-borża tal-ġobon man-naħa l-aktar wiesgħa tiegħu. Jista' jittiekel frisk, affumikat, moħmi jew imnixxef. Il-ġobon isir b'mod tradizzjonali, fejn il-ħalib jitbaqqat biss bl-użu ta' kultura li tibda l-fermentazzjoni tal-batterji tal-aċidu lattiku, mingħajr l-użu ta' fermenti. Il-ġobon jikseb il-forma karatteristika tiegħu meta l-baqta tiddaħħal bl-idejn jew permezz ta' mezzi mekkaniċi fil-boroż tal-ġobon trijangulari tradizzjonali — li jingħalqu b'għoqda mat-tarf il-wiesa' — u jingħafsu. Mal-ġobnijiet xi drabi jiġu miżjuda l-ħxejjex aromatiċi u/jew il-melħ, u xi drabi ma jiġux miżjuda. Id-daqs tal-ġobnijiet jiddependi mill-użu maħsub tagħhom u jista' jvarja minn ftit mijiet ta' grammi għal 5 kg jew aktar. Il-ġobon isir mingħajr addittivi, aromatizzanti jew koloranti. Kulur: Il-ġobnijiet friski u mnixxfa għandhom kulur abjad li jagħti fl-isfar. Il-ġobon moħmi għandu kulur safrani li jagħti fil-kannella, bis-superfiċe ta' barra li jista' jkun miksi bil-ħwawar u/jew ħxejjex aromatiċi, u meta jinqata' trażversalment jidher abjad jagħti fl-isfar. Is-superfiċe ta' barra tal-ġobon affumikat huwa isfar skur — jagħti fil-kannella, filwaqt li l-qatgħa trażversali hija bajda u tagħti fl-isfar. Konsistenza: Il-ġobon frisk huwa artab, omoġenju, pjuttost sfiq u kultant jitfarrak meta jinqata', filwaqt li l-ġobon moħmi huwa omoġenju, sfiq u kemxejn jiġġebbed, u l-ġobon affumikat huwa omoġenju, sfiq u jitfarrak. Il-ġobon imnixxef huwa omoġenju fil-konsistenza, iebes, diffiċli biex jitqatta' u jitfarrak meta jinqasam. Jekk il-ġobon isir bil-ħwawar, dawn jistgħu jkunu imqassmin b'mod irregolari. Aroma u togħma: aċidu lattiku karatteristiku bi ħjiel tat-togħma u l-aroma tal-ħwawar li jintużaw (karwija, melħ, eċċ.). Il-ġobon affumikat għandu wkoll aroma u togħma affumikata distinta. skont il-kompożizzjoni tiegħu, "Lietuviškas varškės sūris" jista' jkun fih minn 7 sa 25 % xaħam bil-piż jew ftit xaħam (li jilħaq iż-0,5 % ta' xaħam bil-piż), il-kontenut ta' materja xotta jiddependi mill-kontenut ta' xaħam tal-ġobon u l-ipproċessar ulterjuri tiegħu. Mill-anqas irid ikun f'31 % tal-ġobnijiet friski, moħmija u affumikati u mill-anqas f'67 % tal-ġobon imnixxef, il-pH tal-aċidità attiva huwa tal-anqas 4,3. ħalib tal-baqar, kultura mesofilika li tibda l-fermentazzjoni tal-batterji tal-aċidu lattiku; melħ, ħxejjex aromatiċi li tradizzjonalment jikbru fil-Litwanja (karwija, tewm, nagħniegħ, eċċ.). Il-materja prima li tintuża biex isir "Lietuviškas varškės sūris" tista' tiġi wkoll minn barra ż-żona ġeografika speċifika. Ma hemm l-ebda rekwiżiti jew restrizzjonijiet speċifiċi ta' kwalità fir-rigward tal-oriġini. standardizzazzjoni, pasturizzazzjoni, tkessiħ u fermentazzjoni tal-ħalib, separazzjoni tax-xorrox, tagħfis awtomatiku tal-baqtiet, iffurmar u għasir tal-ġobon: Il-massa tal-baqta titqiegħed bl-idejn jew permezz ta' mezzi mekkaniċi f'boroż żgħar trijangulari magħmula minn ċarruta rqiqa minsuġa (ċarruta tal-garża). Dawn jintrabtu b'għoqda fit-tarf l-iktar wiesa'. Jiġu ppressati fi pressa jew f'morsa sakemm ikun intlaħaq il-kontenut tal-indewwa meħtieġa, ipproċessar tal-ġobon: Il-ġobon iffurmat jitkessaħ għal temperatura ta' bejn 6 u 12 °C u jitneħħa mill-borża tal-ġobon. Jekk ikun qed isir ġobon affumikat, moħmi jew imnixxef, il-ġobon jiġi affumikat, jinħema jew jitnixxef wara t-tkessiħ, kif xieraq. Jekk ikun qed isir ġobon moħmi bit-taħwir, il-ġobon jintmesaħ b'taħlita ta' ħwawar u melħ u jitħalla għal tal-anqas 12-il siegħa f'kamra miżmuma f'temperatura ta' bejn l-10 u l-20 °C qabel jinħema. "Lietuviškas varškės sūris" jiġi ppakkjat fis-sit tal-produzzjoni, minħabba li għandu konsistenza li titfarrak, partikolarment fil-każ tal-ġobon frisk, u huwa diffiċli biex jinqata', u jekk wieħed jittrasportah lejn post ieħor għall-imballaġġ issirlu ħsara fid-dehra u fil-kwalità tiegħu. Barra minn hekk, il-ħajja ta' fuq l-ixkaffa tiegħu hija qasira, u hemm ir-riskju ta' kontaminazzjoni mill-batterji. Il-produtturi li jagħmlu "Lietuviškas varškės sūris" skont l-ispeċifikazzjoni pubblikata għal dan il-prodott jistgħu jużaw l-isem "Lietuviškas varškės sūris" għall-għanijiet tat-tikkettar, tar-reklamar u tal-kummerċjalizzazzjoni. l-isem tal-produttur speċifiku; il-kontenut ta' xaħam bħala perċentwal tal-piż tal-ġobon jew l-indikazzjoni "liesas" (kontenut baxx ta' xaħam); il-kliem "Indikazzjoni Ġeografika Protetta" u/jew is-simbolu tal-UE. Iż-żona ġeografika li tirreferi għaliha l-applikazzjoni tkopri r-Repubblika tal-Litwanja kollha. "Lietuviškas varškės sūris" kien, u għadu, isir bil-mod tradizzjonali fiż-żona speċifikata kollha, filwaqt li fir-reġjuni tal-madwar, dan il-ġobon isir biss fl-enklavi Litwani li fadal fil-Belarus. Il-ħolqien ta' dan il-prodott distintiv, li ilu żmien jiġi prodott fil-Litwanja biss, u li huwa magħruf fil-pajjiż kollu, jista' jiġi attribwit għal-lokazzjoni ġeografika u għall-istil ta' ħajja fil-Litwanja. Fil-Litwanja, l-agrikoltura ta' sussistenza kienet il-mod predominanti ta' ħajja (l-industrijalizzazzjoni waslet tard), u dan ifisser li d-dieta ewlenija tal-popolazzjoni rurali kienet, u baqgħet, magħmula minn ċereali u prodotti tal-ħalib. Il-ġobon tal-baqta kien diġà qed isir fil-Litwanja fil-Medju Evu, u f'sorsi miktuba, jissemma fl-inventarji tad-djar nobbli li jmorru lura għas-seklu 16. Fejn l-ikel kien jissajjar f'forn tal-ħobż, kienet titqiegħed borma bil-ħalib qares ġewwa, ladarba l-forn ikun kesaħ xi ftit, u kienet titħalla hemm sakemm il-proteini sofor qishom sponża jitilgħu fil-wiċċ. Kif il-borma titneħħa minn ġol-forn, il-kontenut kien jitbattal f'borża trijangulari (borża tal-ġobon), li kienet tiddendel biex tinxef. Il-baqta mnixxfa mbagħad kienet tingħafas fi preses speċjali jew titqiegħed fuq superfiċe iebes (mejda, bank jew superfiċe orizzontali ieħor), titgħatta b'biċċa njama u tingħafas b'ġebla. Meta t-temp kien ikun umdu fil-ħarifa u fir-rebbiegħa, is-superfiċe tal-ġobnijiet tal-baqta spiss kien jinkesa b'"rita" jew moffa bil-batterji, u għalhekk kienu jiġu ppreżervati billi jinħmew ftit fil-forn bi sħana moderata jew billi jiġu affumikati. Il-ġobnijiet tal-baqta maħsubin għall-ħżin aktar fit-tul kienu jitnixxfu. Minħabba l-proċess ta' produzzjoni karatteristiku, u fl-istess ħin sempliċi tiegħu, li ma jeħtieġ l-ebda tames u l-ebda maturazzjoni, iżda biss il-fermentazzjoni tal-ħalib u t-tagħfis tal-baqtiet, li, meta jiġu ffurmati f'ġobnijiet, jistgħu jiġu mmelħa mbagħad jitnixxfu, jiġu affumikati jew jinħmew, bil-"Lietuviškas varškės sūris" in-nies li kienu jgħixu fl-impriżi agrikoli setgħu wkoll iżommu l-provvisti għax-xitwa, meta l-baqar ġeneralment ma jkollhomx ħalib. Huwa metodu ta' produzzjoni tradizzjonali u li jinvolvi xogħol intensiv, li sal-lum il-ġurnata baqa' ma nbidilx ħafna u jagħti lil-"Lietuviškas varškės sūris" il-karattru distint tiegħu. Il-materja prima bażika użata fil-produzzjoni tiegħu hija l-ħalib pasturizzat tal-baqar u kultura mesofilika li tibda l-fermentazzjoni tal-batterji tal-aċidu lattiku, li tagħtih it-togħma ta' aċidu lattiku tiegħu. Il-massa tal-ġobon tiddaħħal bl-idejn jew permezz ta' mezzi mekkaniċi fil-boroż tal-ġobon tradizzjonali li jkunu trijangulari, ta' materjal rqiq minsuġ, u t-tarf il-wiesa' tagħhom jingħalaq b'għoqda, u b'hekk jagħtu l-forma speċifika tiegħu lill-ġobon, jiġifieri priżma trijangulari b'kantunieri ttundjati filwaqt li l-wiċċ jkollu d-dehra taċ-ċarruta, bit-tikmix fejn iċ-ċarruta ntrabtet f'għoqda. Il-forma tal-borża tal-ġobon hija determinata wkoll mill-fatt li "Lietuviškas varškės sūris" frisk jitfarrak, u huwa aktar faċli li jitneħħa sħiħ minn borża tal-ġobon trijangulari milli minn ebda borża tal-ġobon oħra. "Lietuviškas varškės sūris" huwa parti integrali mill-wirt u mill-immaġni kulturali u nazzjonali tal-Litwanja. Ir-rabta bejn "Lietuviškas varškės sūris" u ż-żona ġeografika hija bbażata fuq ir-reputazzjoni tiegħu, kif juru sorsi letterarji, kotba tar-riċetti u l-popolarità tiegħu fil-ħajja ta' kuljum, f'okkażjonijiet ta' festi, u kif juri wkoll il-mod li jirrappreżenta l-Litwanja. Programm edukattiv intitolat "Sūrio kelias" (ir-rotta tal-ġobon) ilu jiġi organizzat mill-2006, fil-mużew tal-Artijiet ta' Rokiškis. Kull sena, madwar 6 000 viżitatur jitgħallmu dwar il-metodi l-antiki ta' produzzjoni ta' "Lietuviškas varškės sūris", jaraw l-għodda etnografiċi u jduqu diversi ġobnijiet. "Lietuviškas varškės sūris" kien popolari ħafna mal-viżitaturi fil-"Ġimgħa Ekoloġika 2009", wirja internazzjonali li saret f'Berlin. L-esperjenza, l-għarfien u l-ħiliet tal-produtturi tal-ġobon, li żviluppaw matul is-sekli, ippermettew li l-proċess tal-produzzjoni jiġi adattat għall-kundizzjonijiet moderni, filwaqt li jżomm il-forma speċifika tal-prodott u jiggarantixxi l-kwalità tiegħu. (it-tieni subparagrafu tal-Artikolu 6(1) ta' dan ir-Regolament) L-isem Kompożizzjoni Għaldaqstant, għandu d-dritt leġittimu li jipproponi emendi. Deskrizzjoni tal-prodott Prova tal-oriġini Metodu ta' produzzjoni Oħrajn: deskrizzjoni tal-prodott, aġġornament tad-dejta, rabta kawżali, struttura ta' kontroll, rekwiżiti nazzjonali Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew dokument ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Żdied paragrafu li jindika li kull operatur involut fil-produzzjoni tal-IĠP "huwa obbligat li jidentifika ruħu mal-grupp bil-ħsieb li jikseb l-approvazzjoni meħtieġa qabel il-bidu tal-attività kkonċernata.". Din id-dispożizzjoni li hija diġà fis-seħħ ssaħħaħ it-traċċabbiltà tal-prodott. Is-sentenza: "Il-pjanti mixtrija għat-taħwil iridu jkunu ta' kwalità CE (pjanti kkontrollati skont ir-regoli Ewropej) jew iċċertifikati, b'tal-inqas 25 % ta' pjanti ċċertifikati." tinbidel u ssir: "Il-pjanti mixtrija għat-taħwil iridu jkunu ta' kwalità CE (pjanti kkontrollati skont ir-regoli Ewropej) jew iċċertifikati.". Barra minn hekk, is-sentenza "Peress li l-għan tal-grupp huwa li jiffaċilita l-varjetà Gayant minħabba li żżomm għal żmien twil, iżda s'issa l-produzzjoni tal-pjanti ċċertifikati Gayant ma twassalx biex tkopri l-ħtiġijiet kollha, ir-rata minima ta' użu ta' pjanti ċċertifikati ġiet iffissata għal 25 %." titħassar Dawn l-emendi għandhom l-għan li jneħħu l-obbligu li jintużaw mill-inqas 25 % ta' pjanti ċċertifikati. Bid-definizzjoni ta' perċentwal minimu ta' pjanti ċċertifikati fl-ispeċifikazzjoni attwali, il-grupp ried jiżviluppa l-produzzjoni ta' pjanti ċċertifikati li ġejjin mill-varjetà reġjonali Gayant. Instab madankollu li l-produzzjoni ta' pjanti ċċertifikati, fosthom il-varjetà Gayant, ma kibritx b'mod li tiggarantixxi livell stabbli ta' 25 %. Il-produtturi għandhom għalhekk ikunu jistgħu jixtru u jużaw pjanti ta' kwalità CE, jew għandhom ikunu jistgħu jipproduċuhom huma stess minn pjanti ta' kwalità jew iċċertifikati CE, mixtrija matul is-sena ta' qabel. Din id-dispożizzjoni ma tikkompromettix id-deskrizzjoni tal-prodott u lanqas ir-rabta maż-żona ġeografika tiegħu peress li l-kwalità tal-pjanti CE hija issa ekwivalenti għal dik tal-pjanti ċċertifikati. Is-sentenza: "Bejn it-tqaxxir u t-tħawwil ma għandhomx jgħaddu aktar minn 8 ijiem." tinbidel u ssir: "Bejn it-tqaxxir u t-tħawwil ma għandhomx jgħaddu aktar minn 15-il jum.". Din l-emenda hija meħtieġa minħabba l-kundizzjonijiet klimatiċi kultant avversi li jistgħu jittardjaw it-tħejjija tal-ħamrija għat-tħawwil. Għaldaqstant il-perjodu twal biex it-tħawwil jkun jista' jsir fl-aktar mument favorevoli. Is-sentenza "Ma jsirx aktar trattament matul it-3 ġimgħat ta' qabel il-ħsad." tħassret peress li jeżisti terminu regolamentari ta' 14-il jum li huwa biżżejjed biex jiggarantixxi l-istess kundizzjoni ta' faxxina qabel il-ħsad miksuba meta t-trattament jieqaf tliet ġimgħat qabel il-ħsad. Għalkemm, b'mod ġenerali, it-trattament jieqaf tliet ġimgħat qabel il-ħsad, jista' jagħti l-każ li jkun meħtieġ trattament minħabba kundizzjonijiet klimatiċi biex tiġi evitata marda kriptogamika bħas-sadid. Is-sentenza "Il-polverizzatur jiġi ċċekkjat kull 3 snin" tneħħiet għaliex dan l-obbligu huwa diġà mniżżel fir-regoli ġenerali. L-obbligu li tissemma fuq it-tikkettar it-tismija tal-IĠP u l-logo tal-UE tħassar għaliex issa dan l-obbligu huwa diġà mniżżel fir-regoli ġenerali. Għaldaqstant id-dokument uniku huwa emendat. Inħasset il-ħtieġa li jitħassar ċertu kliem mhux adatt jew inutli ("uman" fl-espressjoni "għarfien uman", "tradizzjonali" fl-espressjoni "tewm tradizzjonali"), li tiġi spustata tabella dwar il-preżentazzjoni tal-prodott jew xi paragrafi fil-parti "rabta kawżali", kif ukoll li jitħassru t-titoli tal-paragrafi. Il-biblijografija u l-annessi li ma fihomx dispożizzjonijiet vinkolanti tħassru. Dawn l-emendi għandhom l-għan li t-test tal-ispeċifikazzjoni jagħmluh aktar koerenti, speċjalment fir-rigward tad-dokument uniku. Ma għandhom ebda impatt fuq il-prodott u r-rabta kawżali. Żdiedu d-dettalji ta' kuntatt tal-Istitut Nazzjonali dwar il-kwalità u tal-oriġini (INAO) bħala s-servizz kompetenti tal-Istat Membru, skont ir-Regolament (UE) Nru 1151/2012. Id-dettalji ta' kuntatt tal-korp ta' kontroll ġew mibdula b'dawk tal-awtorità kompetenti ta' kontroll. L-għan ta' din l-emenda huwa biex tiġi evitata l-emenda tal-ispeċifikazzjonijiet fil-każ ta' bidla fil-korp ta' kontroll. Klassi 1.6. Frott, ħaxix u ċereali, friski jew ipproċessati L-"Ail fumé d'Arleux" huwa tip ta' tewm li jżomm għal perjodu konsiderevoli ta' żmien permezz tal-metodu tradizzjonali u l-għarfien fil-mod kif it-tewm jiġi mmaljat u affumikat bl-użu ta' pit lokali u/jew linjite u/jew tiben qasir u/jew serratura. L-"Ail fumé d'Arleux" huwa tradizzjonalment ippreżentat fil-forma ta' malji b'għadd ta' rjus li jvarja minn 10 sa 90 u anke saħansitra 120 ras. Jista' jiġi ppreżentat ukoll bħala malji ta' tlitt irjus. Huwa t-tnixxif tal-irjus tat-tewm bil-faxxina, fl-għelieqi jew b'ventilazzjoni dinamika ġo maħżen, li jippermetti l-immaljar. L-immaljar isir bl-idejn bħal malja tax-xagħar. L-affumikazzjoni ssir wara l-immaljar f'kamra li sservi dan il-għan u ddum tal-anqas sebat ijiem. Wara l-affumikazzjoni, jistgħu jinkisbu kuluri differenti tat-tewm skont il-materjali li jkunu ntużaw. Il-kuluri jvarjaw minn kannella ħamrani ċar sa kannella skur. Il-malji miksuba b'dan il-mod jistgħu eventwalment jiġu imballati f'xibka qabel ma jiġu kkumerċjalizzati. L-"Ail fumé d'Arleux" għandu l-karatteristiċi li ġejjin: Aroma pjaċevoli ta' duħħan Kulur uniformi tul is-superfiċje tal-malja kollha, li l-intensità tiegħu tiġi vvalidata skont kulur ta' referenza definit. L-istadji kollha tal-kultivazzjoni, l-immaljar, l-affumikazzjoni jseħħu fiż-żona ġeografika identifikata. Wara l-affumikazzjoni t-tewm jista' jiġi imballat f'xibka. Dan l-imballaġġ irid isir fiż-żona ġeografika identifikata sabiex kemm jista' jkun jiġi evitat li dan il-prodott jiġi mmanipulat. Fil-fatt, l-"Ail fumé d'Arleux" huwa prodott fraġli (bl-affumikazzjoni t-tuniki esterni u z-zkuk isiru aktar fraġli u jinkisru faċilment), u għalhekk il-manipulazzjoni u t-trasport għandhom jiġu limitati. L-imballaġġ fiż-żona ġeografika identifikata jippermetti l-preżervazzjoni tal-integrità fiżika tal-prodott u tal-malji. Apparti r-rekwiżiti regolamentarji, it-tikketti kollha jrid ikun fihom in-numru tal-lott biex tkun ggarantita t-traċċabbiltà. Iż-żona ġeografika hija magħmula minn 35 muniċipalità fid-département du Nord u 27 muniċipalità f'dak tal-Pas-de-Calais. L-aktar ħamrija tipika tar-reġjun ta' Cambrésis toriġina minn materja prima differenti: sedimenti ta' depożiti tat-trab (loess silts), tafal terzjarju u, fi kwantità iżgħar, materjali l-biċċa l-kbira ramlin li jiffurmaw minn formazzjonijiet terzjarji, ġibs u depożiti ta' materjali mix-xmajjar. L-"Ail fumé d'Arleux" jiġi kkultivat fiż-żona ġeografika fuq ħbula tal-art ikkaratterizzati minn ħamrija li tvarja minn raba' grass (loam) għal raba' grass tafli b'kontenut massimu ta' tafal ta' 30 %. Iż-żona tgawdi klima moderata b'temperaturi relattivament uniformi minn sena għall-oħra. It-temperaturi minimi huma moderati (l-għadd ta' ġranet b'temperaturi taħt iż-żero huwa baxx ħafna) u t-temperaturi massimi rari jaqbżu t-30 °C. U t-temperaturi ftit li xejn ivarjaw mil-lejl għan-nhar. Ix-xita li tinżel tiġi distribwita b'mod uniformi s-sena kollha u l-ammont totali annwali ta' xita huwa ta' madwar 650 mm (il-medja tul dawn l-aħħar 30 sena). Arleux tinsab f'wied imdawwar b'imriegħi, xmajjar u pantani. Il-wied ta' Sensée jifforma "mogħdija twila ħadra" bejn iż-żewġ meded għerja ta' Douaisis u Cambrésis. Sensée jirċievi l-ilmijiet tat-tributarji sekondarji, inklużi dawk ta' Agache u Hirondelle, u b'hekk jaqsam il-pantani u l-għadajjar qabel ma l-ilmijiet jintefgħu fil-Canal du Nord. Il-pantani tal-wied Sensée jkopru madwar 800 ettaru, fejn ġew iddepożitati materjali mix-xmajjar u pit. L-għadd kbir ta' mtieħen u digi li kien hemm fil-wied għenu biex jinżamm il-livell tal-ilma fil-pantani, filwaqt li l-estrazzjoni tal-pit, użat bħala fjuwil qabel ma ġie introdott il-faħam fuq skala kbira nisslet l-għadajjar. L-ispeċifiċità tal-prodott hija bbażata fuq għarfien espert speċifiku: l-affumikazzjoni, kif ukoll fuq kwalità li tiddistingwi ruħha permezz tal-affumikazzjoni u bil-mod li bih jiġi ppreżentat it-tewm jiġifieri mmaljat, u fl-aħħar nett fuq reputazzjoni antika li għadha ħajja sal-lum. L-affumikazzjoni tradizzjonali titwettaq permezz tat-tqabbid ta' taħlita ta' pit, serratura u tiben qasir. Illum il-ġurnata ddaħħal il-linjite f'din it-taħlita peress li l-pit m'għadux jista' jintuża b'mod sostenibbli u wkoll peress li l-linjite għandu l-istess proprjetajiet ta' kombustjoni. Il-kultivazzjoni tat-tewm żviluppat fil-qalba tar-reġjun ta' Arleux bis-saħħa tal-preżenza tal-pit u tat-teknika tal-affumikazzjoni. Permezz ta' dan, ir-reġjun ta' Arleux huwa meqjus bħala wieħed fejn it-tewm jiġi affumikat b'mod tradizzjonali. Bl-affumikazzjoni l-"Ail fumé d'Arleux" jikseb kulur uniformi tul is-superfiċje tal-malja kollha li jvarja minn kannella ħamrani ċar għal kannella skur u aroma pjaċevoli ta' duħħan. Jikseb ukoll il-karatteristika li jżomm għal perjodu itwal. Permezz tal-użu tal-varjetajiet tat-tip "ail du Nord" it-tewm ikun jista' jiġi ppreżentat f'forma ta' malji peress li din il-varjetà ma għandhiex zokk tal-fjura. Din il-preżentazzjoni kienet tintuża fil-bidu nett biex it-tewm ikun jista' jiddendel fil-kamra tal-affumikazzjoni u jinbiegħ aktar faċilment. Illum il-ġurnata din il-preżentazzjoni hija apprezzata minħabba li hija prattika u attraenti. L-ewwel darba li l-produzzjoni tissemma fl-istatistika tad-département hija fl-1804. Tul is-seklu 19, il-prodott rebaħ l-ewwel premju f'għadd kbir ta' okkażjonijiet f'kompetizzjonijiet u fieri agrikoli. Fis-seklu 20, il-kultivazzjoni żviluppat u l-bdiewa żiedu l-popolarità tal-prodott billi kkummerċjalizzawh permezz tal-bejgħ bieb bieb. Għalhekk ir-reputazzjoni tal-"Ail fumé d'Arleux" infirxet barra miż-żona tal-produzzjoni tiegħu. Illum il-ġurnata l-fiera tat-tewm f'Arleux hija l-avveniment ewlieni li fih tiġi rinforzata r-reputazzjoni tal-prodott. Din il-fiera ġiet organizzata għall-ewwel darba fl-1962 u l-aħħar edizzjonijiet tagħha raw parteċipazzjoni dejjem akbar u kkontribwew għall-popolarità tal-prodott mal-midja u mal-pubbliku li jipparteċipa. F'reġjun li jibbenifika minn kundizzjonijiet klimatiċi u tal-ħamrija adattati għall-kultivazzjoni tat-tewm (ħamrija ħafifa, ftit umda li tinxef u tisħon faċilment, u li fiha ftit żrar, u klima moderata b'differenzi żgħar fit-temperatura u xita li tinżel fi kwantitajiet uniformi s-sena kollha), il-preżenza tal-pit kienet dik li tat bidu għall-affumikazzjoni tat-tewm. Il-pit kien iservi għat-tisħin iżda dan malajr beda jintuża wkoll għall-affumikazzjoni tat-tewm. Fil-fatt, il-klima taż-żona ma tippermettix tnixxif sodisfaċenti tat-tewm. L-affumikazzjoni għalhekk tippermetti t-tnixxif tat-tewm u permezz ta' dan il-konservazzjoni tiegħu peress li jiġi evitat li tiżviluppa l-moffa. L-affumikazzjoni tagħtih ukoll kulur ħamrani u aroma pjuttost karrateristika. Il-produtturi tat-tewm jużaw ukoll materjali oħrajn għall-affumikazzjoni, li dawn ukoll huma tipiċi tar-reġjun. Min-naħa l-oħra l-immaljar tat-tewm jgħin biex dan jiddendel faċilment fil-kmamar tal-affumikazzjoni. Dawn iż-żewġ aspetti huma marbutin ħafna ma' xulxin u jikkostitwixxu l-għarfien espert assoċjat mal-"Ail fumé d'Arleux". Mal-wasla taż-żwiemel tal-ġarr (ħart) u aktar u aktar il-mekkanizzazzjoni, il-kultivazzjoni tat-tewm ma setgħetx tibqa' ssir f'dawn il-pantani. Konsegwentement, il-kultivazzjoni bdiet issir fuq art li kienet tinsab dejjem aktar 'il bogħod mit-torbieri. It-tiben qasir jinġabar meta l-qamħ jindires f'azjendi agrikoli fejn għadhom jaħdmu bid-derriesa antiki. Iżda dawn dejjem qegħdin jonqsu u jidirsu żoni żgħar. Illum il-ġurnata ftit azjendi agrikoli għadhom jistgħu jfornu lill-produtturi tat-tewm peress li l-makkinarju modern jarmih fl-għelieqi waqt il-ħsad. Fil-Béthunois għadek tista' ssib diversi azjendi agrikoli tradizzjonali. Dawn jipproduċu t-tiben għall-Haras Nationaux jew għall-istalel taż-żwiemel tal-korsa tar-reġjun Pariġin (Vincennes, Chantilly) li jesiġu tiben ta' kwalità speċifika għaż-żwiemel tagħhom. Fir-rigward tas-serratura, il-produtturi jippreferu forniment reġjonali. Fil-fatt, il-foresta f'Nord-Pas-de-Calais hija essenzjalment magħmula minn speċijiet mhux koniferi (93 %) b'mod partikolari l-ballut, il-fagu u l-fraxxnu. L-injam minn dawn l-ispeċijiet huwa partikolarment tajjeb għall-affumikazzjoni tat-tewm. Il-produtturi tal-"Ail fumé d'Arleux" b'hekk kienu kapaċi kemm bis-saħħa tal-immaljar tat-tewm kif ukoll bis-saħħa ta' metodu ta' affumikazzjoni speċifiku (oriġinarjament bil-pit u dan l-aħħar permezz taż-żieda ta' tip wieħed jew diversi tipi ta' fjuwil) jagħtu lill-prodott tagħhom reputazzjoni solida kif għadu jidher sal-lum mis-suċċess tal-fiera tat-tewm. (it-tieni subparagrafu tal-Artikolu 6(1) ta' dan ir-Regolament)